CELEX: 32005D0409
Language: lt
Date: 1117497600000
Title: 2005/409/EB: 2005 m. gegužės 31 d. Komisijos sprendimas, iš dalies keičiantis Sprendimo 2003/804/EB, nustatančio gyvūnų sveikatos reikalavimus ir sertifikavimo reikalavimus importuojant moliuskus, jų kiaušinėlius ir gametas, skirtus auginimui, natūraliam išsivalymui arba vartoti žmonėms, I priedą (pranešta dokumentu Nr. C(2005) 1585)   (Tekstas svarbus EEE)

2.6.2005   
            
            
               LT
            
            
               Europos Sąjungos oficialusis leidinys
            
            
               L 139/16
            
         
      KOMISIJOS SPRENDIMAS
   
   2005 m. gegužės 31 d.
   iš dalies keičiantis Sprendimo 2003/804/EB, nustatančio gyvūnų sveikatos reikalavimus ir sertifikavimo reikalavimus importuojant moliuskus, jų kiaušinėlius ir gametas, skirtus auginimui, natūraliam išsivalymui arba vartoti žmonėms, I priedą
   (pranešta dokumentu Nr. C(2005) 1585)
   (Tekstas svarbus EEE)
   (2005/409/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 19 straipsnio 1 dalį,
   kadangi:
   
               (1)
            
            
               Komisijos sprendimu 2003/804/EB (2) nustatytas laikinas trečiųjų šalių, iš kurių valstybėms narėms į Bendriją leidžiama importuoti auginimui, natūraliam išsivalymui arba žmonėms vartoti skirtus gyvus moliuskus, jų kiaušinėlius ir gametas, sąrašas bei sertifikatų, kurie turi būti pateikiami kartu su šių produktų siuntomis, pavyzdžiai.
            
         
               (2)
            
            
               Laukiant Bendrijos vertinimo dėl garantijų, kurias Kanada, Kroatija, Marokas, Naujoji Zelandija, Tunisas, Turkija ir Jungtinės Valstijos gali suteikti dėl moliuskų ligų, tos trečiosios šalys buvo įtrauktos į laikinąjį sąrašą, sudarytą remiantis dabartinės prekybos su valstybėmis narėmis situacija.
            
         
               (3)
            
            
               Komisijai įvertinus Maroko, Naujosios Zelandijos, Tuniso ir Turkijos teikiamas gyvūnų sveikatos garantijas, paaiškėjo, kad jos atitinka ne visus Direktyvoje 91/67/EEB ir 1995 m. gruodžio 22 d. Tarybos direktyvoje 95/70/EB, nustatančioje būtiniausias Bendrijos tam tikrų dvigeldžių moliuskų ligų kontrolės priemones (3), nustatytus reikalavimus.
            
         
               (4)
            
            
               Kanada ir Naujoji Zelandija pranešė Komisijai, kad jos nenori į Bendriją eksportuoti auginimui, natūraliam išsivalymui arba žmonėms vartoti skirtų gyvų moliuskų.
            
         
               (5)
            
            
               Jungtinės Valstijos pateikė moliuskų auginimo vietovėms taikomą savo eksporto sertifikavimo programą. Įvertinusi šią programą, Komisija nustatė, kad ji užtikrina auginimui, natūraliam išsivalymui arba žmonėms vartoti skirtų gyvų moliuskų eksportui į Bendriją būtinas garantijas.
            
         
               (6)
            
            
               Remiantis 1996 m. gruodžio 17 d. Komisijos sprendimu 97/20/EB, nustatančiu trečiųjų šalių, vykdančių dvigeldžių moliuskų, dygiaodžių, gaubtagyvių ir jūrų pilvakojų gamybos ir pateikimo į rinką atitikties reikalavimus, sąrašą (4), Kroatijai neleidžiama eksportuoti žmonėms vartoti skirtų gyvų moliuskų. Todėl, vadovaujantis Sprendimu 2003/804/EB, nereikėtų leisti iš šios šalies importuoti tokių moliuskų.
            
         
               (7)
            
            
               Taip pat reikėtų supaprastinti Sprendimo 2003/804/EB I priede pateiktą lentelę.
            
         
               (8)
            
            
               Todėl Sprendimą 2003/804/EB reikėtų atitinkamai iš dalies pakeisti.
            
         
               (9)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2003/804/EB I priedas pakeičiamas šio sprendimo priedu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. gegužės 31 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 302, 2003 11 20, p. 22. Sprendimas su paskutiniais pakeitimais, padarytais Sprendimu 2004/623/EB (OL L 280, 2004 8 31, p. 26).
   
      (3)  OL L 332, 1995 12 30, p. 33. Direktyva su paskutiniais pakeitimais, padarytais 2003 m. Stojimo aktu.
   
      (4)  OL L 6, 1997 1 10, p. 46. Sprendimas su paskutiniais pakeitimais, padarytais Sprendimu 2002/469/EB (OL L 163, 2002 6 21, p. 16).
   
      PRIEDAS
      
         
            „I PRIEDAS
            Teritorijos, iš kurių leidžiama importuoti gyvus moliuskus, jų kiaušinėlius ir gametas, skirtus auginimui arba natūraliam išsivalymui Bendrijos vandenyse, arba prieš vartojimą perdirbamus gyvus moliuskus
            
                        Šalis
                     
                     
                        Teritorija
                     
                     
                        Pastabos
                     
                  
                        ISO kodas
                     
                     
                        Pavadinimas
                     
                     
                        Kodas
                     
                     
                        Aprašymas
                     
                  
                        CA
                     
                     
                        Kanada
                     
                     
                         
                     
                     
                         
                     
                     
                        Tik prieš vartojimą perdirbami gyvi moliuskai
                     
                  
                        MA
                     
                     
                        Marokas
                     
                     
                         
                     
                     
                         
                     
                     
                        Tik prieš vartojimą perdirbami gyvi moliuskai
                     
                  
                        NZ
                     
                     
                        Naujoji Zelandija
                     
                     
                         
                     
                     
                         
                     
                     
                        Tik prieš vartojimą perdirbami gyvi moliuskai
                     
                  
                        TN
                     
                     
                        Tunisas
                     
                     
                         
                     
                     
                         
                     
                     
                        Tik prieš vartojimą perdirbami gyvi moliuskai
                     
                  
                        TR
                     
                     
                        Turkija
                     
                     
                         
                     
                     
                         
                     
                     
                        Tik prieš vartojimą perdirbami gyvi moliuskai
                     
                  
                        US
                     
                     
                        Jungtinės Valstijos
                     
                     
                        US-01 Versija 2005/1
                     
                     
                        
                                    —
                                 
                                 
                                    Humboldt Bay (Kalifornija)
                                 
                              
                                    —
                                 
                                 
                                    Netarts Bay (Oregonas)
                                 
                              
                                    —
                                 
                                 
                                    Wilapa Bay, Totten Inlet, Oakland Bay, Quilcence Bay ir Dabob Bay (Vašingtonas)
                                 
                              
                                    —
                                 
                                 
                                    NELHA (Havajai)
                                 
                              
                     
                        Auginimui ir natūraliam išsivalymui skirti gyvi moliuskai bei prieš vartojimą perdirbami gyvi moliuskai“